לינדה מרטין אלקוף

לינדה מרטין אלקוף (באנגלית: Linda Martin Alcoff, נולדה ב- <span lang="he" dir="rtl">25 ביולי 1955</span>) היא פרופסור לפילוסופיה באוניברסיטת ניו יורק (CUNY) ומכללת האנטר, העוסקת בעיקר בנושאים של זהות, מגדר ומין. אלקוף תומכת בפמיניזם ומתנגדת לגזענות. היא אחת מהפילוסופיות המובילות כיום בארצות הברית בתנועת הפמיניזם ומאמריה וספריה משמשים אחד מהנדבכים האידאולוגיים של התנועה. אלקוף קראה להכללה של קבוצות שאינן מייצגות היסטורית בפילוסופיה, ומציינת כי פילוסופים מקבוצות אלה יצרו תחומי חקירה חדשים, כולל פילוסופיה פמיניסטית, תורת הגזע הביקורתית והפילוסופיה של להטה"בק.

== קורות חיים ==
לינדה מ. אלקוף נולדה ב-25 ביולי שנת 1955 לאם אמריקאית ולאב פנמי, עובדה זו כנראה גרמה לה להתייחס יותר לנושא הגזע בכתבים שלה, למרות שהיא טוענת שנושא הגזע מעסיק כל אדם בעולם המערבי והיא אינה מקשרת את עולם העבודה שלה עם העולם האישי שלה.

אלקוף קיבלה את התואר הראשון והשני שלה מאוניברסיטת ג'ורג'יה ואת הדוקטורט עשתה באוניברסיטת בראון.

אלקוף כתבה מעל לחמישה ספרים ועורכת בשיתוף עם סופרים אחרים (ערכה במשותף כ-10 ספרים) ספרים שעוסקים במין, גזע, אפיסטמולוגיה, פוליטיקה, זהות חברתית, מגדר ופמיניזם.

בנוסף לכתיבת ספרים היא מרצה ומלמדת במכללת האנטר ואוניברסיטת ניו יורק ולימדה באוניברסיטת סירקיוז.

== רעיונות מרכזיים ==
אחד הספרים המפורסמים ביותר של לינדה מרטין אלקוף נקרא "Visible Identities" (זהויות נראות לעין). הספר עוסק בהגדרת זהות אפיסטמולוגית וכיצד זהות זו מושפעת ומובנת דרך זהות פוליטית וחברתית. אלקוף מקשרת בין הדיון על זהות פוליטית לדיון רחב יותר בנוגע לטבע הזהות הסובייקטיבית עצמה.

בספר זה, אלקוף טוענת כי נראות של זהויות חברתיות שונות מאפשרת דמוקרטיה פלורליסטית. בספרה, אלקוף מציגה דיון מעמיק בתפיסה הליברלית של זהויות חברתיות ופוליטיות אך בו בזמן חושפת בעיות מרכזיות בתפישות אלו.

לטענתה, הליברליזם המודרני מתמקד באיחוד זהויות ולפיכך מאבד אלמנטים של פלורליזם ותפיסה אישית של המציאות, כפועל יוצא מזהויות מגדריות, אתניות וחברתיות מגוונות.

גישה זו של לינדה מרטין אלקוף משויכת לאפיסטמולוגיה (תורת ההכרה). אלקוף טוענת שהמציאות נובעת מפרשנות עצמית ולכן, לא כדאי ואף אסור למזג את כל הזהויות הקטנות שיוצרות את הזהויות השונות בחברה לכדי זהות לאומית אחת. ולמרות זאת היא טוענת שלא כולם אותו דבר וכך מתנגדת לליברליזם המודרני.

אלקוף חושבת כי יש הבדלים בין הזהויות וצריך לשמור עליהם, אך לא צריך להיות הבדל ביחס של החברה כלפיהם.

== הישגים ==
בשנת 2005, אלקוף קבלה תואר של כבוד אגודת הנשים בפילוסופיה

בשנת 2006, לינדה מרטין נכנסה לרשימת "100 ההיספנים המשפיעים ביותר בארצות הברית".

בשנת 2001 קיבלה תואר דוקטור של כבוד מאוניברסיטת אוסלו

נשיאת חברה הפילוסופית האמריקאית לשנת 13-2012.

== ספרים ומאמרים ==
=== ספרים ===
<div style="direction: ltr;">
* (Visible Identities: Race, Gender, and the Self (2006.
* (2008, 1996) Real Knowing: New Versions of Coherence Epistemology.
* (Epistemology: The Big Questions (1998.
* (The Future of Whiteness (2015
</div>

=== ספרים שכתבה בשיתוף פעולה ===
<div style="direction: ltr;">
* (Feminist Epistemologies, co-editor, (1993
* (Epistemology, editor, (1998
* (Thinking from the Underside of History: Enrique Dussel's Philosophy of Liberation, co-editor, (2000.
* (Identities: A Reader, co-editor, (2003
* (Singing in the Fire: Stories of Women in Philosophy, editor, (2003
* (Blackwell Guide to Feminist Philosophy, co-editor, (2006
* (Identity Politics Reconsidered, co-editor, (2006
</div>

== ראו גם ==
* פילוסופיה
* פוסטמודרניזם

== קישורים חיצוניים ==
* 
* [http://feministfreedomwarriors.org/watchvideo.php?firstname=Linda&lastname=Mart%C3%ADn%20Alcoff feminist freedom warriors]
* [https://books.google.co.il/books?hl=iw&lr=&id=ZQzGAAAAQBAJ&oi=fnd&pg=PA1&ots=B-ZBO-bppS&sig=kyXvtX-LvosR3KUfRKfWa4N-8zk&redir_esc=y#v=onepage&q&f=false הקדמה לספרה "Identity Politics Reconsidered"]
* [http://www.hunter.cuny.edu/philosophy/faculty/alcoff-1 מכללת האנטר - לינדה מרטין אלקוף]

== הערות שוליים ==

קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:פילוסופיות אמריקאיות
קטגוריה:פילוסופים אמריקאים
קטגוריה:סגל אוניברסיטת העיר ניו יורק
קטגוריה:סגל אוניברסיטת סירקיוז
קטגוריה:בוגרות אוניברסיטת ג'ורג'יה
קטגוריה:בוגרי אוניברסיטת ג'ורג'יה
קטגוריה:בעלות תואר דוקטור מאוניברסיטת בראון
קטגוריה:בעלי תואר דוקטור מאוניברסיטת בראון
קטגוריה:אמריקאיות שנולדו ב-1955
קטגוריה:אמריקאים שנולדו ב-1955